14. ΝΟΜΟΘΕΤ. ΔΙΑΤΑΓΜΑ υπ’ αριθ.192 της 20/20 Νοεμ. 1974 (ΦΕΚ Α΄348) Περί επανιδρύσεως Υπουργείου Βορείου Ελλάδος και καταργήσεως θέσεων Υφυπουργών. 15.   ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.58 της 8/14 Φεβρ. 1975 (ΦΕΚ Α΄21) Περί οργανώσεως και λειτουργίας του Υπουργείου Βορείου Ελλάδος. 16.   ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.78 της 4/7 Φεβρ. 1976 (ΦΕΚ Α΄25) Περί συστάσεως οργανικών θέσεων παρά τω Υπουργείω Εσωτερικών προς επάνδρωσιν της Υπηρεσίας Πολιτικής Σχεδιάσεως Εκτάκτου Ανάγκης του Υπουργείου Βορείου Ελλάδος. 17.   ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.522 της 25 Ιουν./22 Ιουλ. 1976 (ΦΕΚ Α΄190) Περί οργανώσεως, διαρθρώσεως, λειτουργίας και επανδρώσεως της Υπηρεσίας Πολιτικής Σχεδιάσεως Εκτάκτου Ανάγκης του Υπουργείου Βορείου Ελλάδος, ως και περί ειδικών προσόντων του παρ’ αυτή τοποθετουμένου προσωπικού. Έχοντες υπ’ όψει: 1.Τας διατάξεις του άρθρ.15 παρ.1,2,3 και 6 του Ν.Δ.17/1974 «περί Πολιτικής Σχεδιάσεως Εκτάκτου Ανάγκης». 2.Το υπ’ αριθ.192/1974 Ν.Δ. «περί επανιδρύσεως του Υπουργείου Βορείου Ελλάδος και καταργήσεως θέσεων Υφυπουργών». 3.Την υπ’ αριθ. 919/1975 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Αμύνης και Βορείου Ελλάδος Υπουργών, απεφασίσαμεν και διατάσσομεν: Σύστασις Άρθρ.1.-1.Η κατ’ εφαρμογήν του άρθρ.15 παρ.1 του Ν.Δ.17/74 συσταθείσα παρά τω Υπουργείω Βορείου Ελλάδος Υπηρεσία Πολιτικής Σχεδιάσεως Εκτάκτου Ανάγκης (ΥΠΣΕΑ), εντασσομένη διαρθρωτικώς εις τας Υπηρεσίας τούτου ως Διεύθυνσις ΠΣΕΑ, έχει ως σκοπόν την οργάνωσιν, προπαρασκευήν και κινητοποίησιν των Πολιτικών Δυνάμεων αρμοδιότητος Υπουργείου Βορείου Ελλάδος προς επιβίωσιν εν πολέμω, συμβολήν αυτών εις την Εθνικήν Άμυναν, ως και την αντιμετώπισιν εκτάκτων εν ειρήνη αναγκών. 2.Η κατά την προηγουμένην παράγραφον Υπηρεσία υπάγεται απ’ ευθείας εις τον Υπουργόν Βορείου Ελλάδος, όστις δια του υπευθύνου «Συντονιστού» ελέγχει,  κατευθύνει και συντονίζει  το έργον  της εν λόγω Υπηρεσίας και των λοιπών Υπηρεσιών του Υπουργείου δια την Πολιτικήν Σχεδίασιν Εκτάκτου Ανάγκης, τόσον εν πολέμω όσον και εν ειρήνη. Καθήκοντα υπευθύνου «Συντονιστού» ανατίθενται εις ανώτατον υπάλληλον, οριζόμενον δι’ αποφάσεως του Υπουργού Βορείου Ελλάδος, κατά το άρθρ.15 παρ.1 του Ν.Δ.17/1974. Αποστολή και αρμοδιότητες Άρθρ.2.-Εις την αρμοδιότητα της κατά το άρθρ.1 του παρόντος Υπηρεσίας Π.Σ.Ε.Α. υπάγονται τα εν παρ.6 του άρθρ.15 του Ν.Δ.17/1974 «περί Πολιτικής Σχεδιάσεως Εκτάκτου Ανάγκης» αναφερόμενα θέματα, ήτοι: α.Ο Συντονισμός, από του καιρού της ειρήνης, απασών των ενεργειών των Υπηρεσιών του Υπουργείου Βορείου Ελλάδος και των υπ’ αυτού εποπτευομένων Πολιτικών Δυνάμεων περιοχής Μακεδονίας και Θράκης δια την Πολιτικήν Σχεδίασιν Εκτάκτου Ανάγκης. β.Αι εκ του ως άνω Ν.Δ/τος και των κειμένων διατάξεων περί χορηγήσεως αναστολής κατατάξεως εις εφέδρους εν επιστρατεύσει, δεσμεύσεων και επιτάξεων εις τον πολιτικόν τομέα, αντιμετωπίσεως των εν ειρήνη εκτάκτων αναγκών της χώρας, ως και αι εκ των σχεδίων Πολιτικής Σχεδιάσεως Εκτάκτου Ανάγκης και πάσης γενικής ή ειδικής διατάξεως, απτομένης θεμάτων επιδρώντων αμέσως ή εμμέσως επί της Εθνικής Αμύνης της χώρας, απορρέουσαι αρμοδιότητες και ενέργειαι. γ.Ο Συντονισμός επί των θεμάτων της Ανωτέρας Επιτροπής Πολιτικής Σχεδιάσεως Εκτάκτου Ανάγκης του ΝΑΤΟ και των Επιτροπών ταύτης, αρμοδιότητος Υπουργείου Βορείου Ελλάδος. δ.Ο χειρισμός των θεμάτων των υπό των κανονισμών Ασφαλείας Διαβαθμισμένου Υλικού Εθνικού και ΝΑΤΟ, έργων υποδομής Εθνικών και ΝΑΤΟ και ασφαλείας βιομηχανικών επιχειρήσεων, αναφερομένων εις τας Πολιτικάς Δυνάμεις. Οργάνωσις-Διάρθρωσις Άρθρ.3.-Η υπηρεσία Πολιτικής Σχεδιάσεως Εκτάκτου Ανάγκης διαρθρούται εις Διεύθυνσιν και Τμήματα ως ακολούθως: 1.Διεύθυνσις ΠΣΕΑ. 2.Τμήμα Ι:Πολιτικής Σχεδιάσεως και υποστηρίξεως Σχεδίων ΠΣΕΑ. 3.Τμήμα ΙΙ:Πολιτικής Κινητοποιήσεως και Πολιτικής Αμύνης. 4.Γραμματεία:Υπαγομένη υπό την ΔΠΣΕΑ. Αποστολή και Αρμοδιότητες Τμημάτων Άρθρ.4.-1.Τμήμα Ι:Πολιτικής Σχεδιάσεως και υποστηρίξεως Σχεδίων ΠΣΕΑ. Εις την αρμοδιότητα του Τμήματος τούτου ανήκει: (Αντί για τη σελ.71(α) Σελ.71(β) Τεύχος ΙΑ–3-1 Σελ.13 Υπουργείο Μεκεδονίας-Θράκης 2.Β.α.13-17 α.Η κατάρτισις και τήρησις σχεδίων οργανώσεως κινητοποιήσεως εν καιρώ πολέμου και εκτάκτων εν ειρήνη αναγκών των Υπηρεσιών του Υπουργείου Βορείου Ελλάδος και των εις τα σχέδια ταύτα τυχόν εμπλεκομένων Διανομαρχιακών Υπηρεσιών περιοχής  Μακεδονίας και Θράκης και των υπ’ αυτών εποπτευομένων Πολιτικών Δυνάμεων. β.Η αναφορά μερίμνη των Νομαρχών εις το Υπουργείον Βορείου Ελλάδος δια παν ότι αφορά εις ενεργείας τούτων επί θεμάτων Κυβερνητικού  Ελέγχου και Οργανώσεως των Υπηρεσιών των εν πολέμω, των λοιπών ενεργειών των ελεγχομένων και συντονιζομένων υπό των καθ’ ύλην αρμοδίων Υπουργείων. γ.Η μέριμνα εξασφαλίσεως των αναγκαιούντων μέσων, υλικών, εφοδίων και πιστώσεων προς υποστήριξιν των σχεδίων ΠΣΕΑ του Υπουργείου και μόνον δια τας Επιθεωρήσεις Κεντρικής και Δυτικής Μακεδονίας και τας Υπηρεσίας τούτου. δ.Η υποβολή κατά μήνα Φεβρουάριον εκάστου έτους ή εκτάκτως, εφ’ όσον ήθελεν ζητηθή, εκθέσεως επί της προόδου της Πολιτικής Σχεδιάσεως Εκτάκτου Ανάγκης δια το προηγούμενον ημερολογιακόν έτος, ως και προτάσεις επί ληπτέων μέτρων δια την προώθησιν ταύτης, κατά άρθρ.8 παρ.2ε Ν.Δ.17/74. ε.Ο χειρισμός θεμάτων προβλεπομένων υπό του Κανονισμού Ασφαλείας Διαβαθμισμένου Υλικού Εθνικού και ΝΑΤΟ. ζ.Η εκπαίδευσις των Υπαλλήλων του Υπουργείου και των εις τούτο υπαγομένων Υπηρεσιών, βάσει σχετικών δ/γών δι’ εκπαίδευσιν εις Κέντρον Μετεκπαιδεύσεως Οργάνων Δημοσίας Διοικήσεως (Κ.Μ.Ο.Δ.Δ.). 2.Τμήμα ΙΙ:Πολιτικής Κινητοποιήσεως και Πολιτικής Αμύνης. Εις την αρμοδιότητα του Τμήματος τούτου ανήκει: α.Η Πολιτική Επιστράτευσις Προσωπικού και Συνταξιούχων των υπό την εποπτείαν του Υπουργείου Βορ. Ελλάδος τελουσών υπηρεσιών προς κάλυψιν των δημιουργηθησομένων κενών εν πολέμω ή εκτάκτων εν ειρήνη αναγκών τούτου. β.Η μέριμνα δια την χορήγησιν αναστολής κατατάξεως εις το προσωπικόν των Επιθεωρήσεων Κεντρικής και Δυτικής Μακεδονίας και του Υπουργείου ως και Δελτίων Ομαδικής Αναστολής Κατατάξεως κατ’ εφαρμογήν του Ν.Δ.107/73. γ.Η μέριμνα δι’ επιτάξεις και δεσμεύσεις εις τον Πολιτικόν Τομέα, υλικών και μέσων δια τας ανάγκας του Υπουργείου. δ.Η παρακολούθησις και ο έλεγχος ετοιμότητος του Συστήματος Συναγερμού ΠΣΕΑ ως και πάσα ενέργεια απορρέουσα εκ της υποχρεώσεως παρακολουθήσεως της ετοιμότητος του ΣΣ/ΠΣΕΑ. Σελ.72(β) Τεύχος ΙΑ–3-1 Σελ.14 ε.Η προπαρασκευή και διεξαγωγή των προγραμματιζομένων εκάστοτε ασκήσεων ΠΣΕΑ, δια την εκπαίδευσιν του προσωπικού των Επιθεωρήσεων Κεντρικής και Δυτικής Μακεδονίας και του Υπουργείου Βορ. Ελλάδος εν συνεργασία μετά των συμμετεχουσών εις τας ασκήσεις ταύτας Νομαρχιών της Βορείου Ελλάδος. ζ.Η ενημέρωσις του Υπουργείου Βορείου Ελλάδος υπό των Μονάδων Πολιτικής Αμύνης Βορείου Ελλάδος περί της αποτελεσματικότητος της αντιμετωπίσεως των πάσης φύσεως εχθρικών προσβολών και των εξ αυτών καταστροφών. η.Η μέριμνα δια την λήψιν μέτρων προστασίας και ασφαλείας κατά δολιοφθορών των υπηρεσιών των Επιθεωρήσεων Κεντρικής και Δυτικής Μακεδονίας και του Υπουργείου εν συνεργασία μετά των κατά τόπους Διοικήσεων των Σωμάτων Ασφαλείας ως και Ενόπλων Δυνάμεων. θ.Η εν συνεργασία μετά των Υπουργείων Προεδρίας της Κυβερνήσεως και Δημοσίας Τάξεως διαφώτισις και Εκπαίδευσις του πληθυσμού επί της φύσεως και εκτάσεως των κινδύνων του πληθυσμού εκ των εχθρικών προσβολών, βάσει των οικείων Σχεδίων. ι.Η μέριμνα δια την χρησιμοποίησιν των ήδη υπαρχόντων καταφυγίων ως και ο Συντονισμός δια την χρησιμοποίησιν ειδικών χώρων δια την κατασκευήν τοιούτων, εν ευθέτω χρόνω. 3.Γραμματεία. Εις την αρμοδιότητα της  Γραμματείας ανήκει: α.Η διακίνησις της αλληλογραφίας της υπηρεσίας βάσει των κανονισμών αλληλογραφίας και β.Η τήρησις του τρέχοντος αρχείου και η Γραμματειακή εξυπηρέτησις της υπηρεσίας. Ειδικά προσόντα Προσωπικού Άρθρ.5.-1.Ως ειδικά προσόντα δια την πλήρωσιν θέσεων εις υπαλληλικόν προσωπικόν επί βαθμοίς 5ω-2ω του Κλάδου Α1 Διοικητικού της ΥΠΣΕΑ, περί ων το Π.Δ.78/1976, προβλέπονται: α.Δια την θέσιν του Προϊσταμένου της ΥΠΣΕΑ κατά προτίμησιν αποφοίτου της Σχολής Εθνικής Αμύνης. β.Δια τας θέσεις των προϊσταμένων των τμημάτων επί βαθμοίς 5ω-4ω, κατά προτίμησιν πιστοποιητικόν μετεκπαιδεύσεως και φοίτησις εις το ΚΜΟΔΔ (Τμήμα ΠΣΕΑ). 2.Ως προσόντα δια την Γραμματείαν του Κλάδου Β2 Διοικητικού επί βαθμοίς 10ω-6ω εμπειρία τουλάχιστον 2 ετών επί αντικειμένων γραμματειακής οργανώσεως. Έναρξις ισχύος Άρθρ.6.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 2.Β.α.17 Υπουργείο Μεκεδονίας-Θράκης 